techiaith/cofnodycynulliad_en-cy huggingface dataset:
English: It's not possible to overstate the pain, the hurt, the harm and the anguish that has been caused to every one of the families that has been affected by this scandal, and that is ongoing. It's not something that's in the past; it's something that people are living with every single day. The report says that, of the 28 episodes of care reviewed, in two thirds of these cases, different care may be reasonably expected to have had a different outcome. Can the Minister explain what he understands 'different outcome' to mean? Does he accept that this polite and diplomatic language used in these reports may well be part of the problem? The report mentions that only four of the 28 women in the cohort chose to share their stories, despite the community health council providing an advocacy service. Does the Minister accept that these low numbers are a problem, and a problem that illustrates that much more work needs to be done in order to restore trust from the community in the health board? The report and the statement put much emphasis on the improvements and learning that has taken place, but if we've learnt anything from the past year and other scandals that have taken place in other institutions, it's that learning can only be really embedded if there is accountability for wrongdoing. Can the Minister honestly say that there has been accountability in this scandal, when the previous leadership of the health board have received such large payouts and the women who've become bereaved, in some cases, have received nothing?
Welsh: Nid yw'n bosibl gorbwysleisio'r boen, y loes, y niwed a'r gofid sydd wedi'u hachosi i bob un o'r teuluoedd y mae'r sgandal hon wedi effeithio arnyn nhw, ac mae hynny'n parhau. Nid yw'n rhywbeth sydd yn y gorffennol; mae'n rhywbeth y mae pobl yn byw ag ef bob dydd. Mae'r adroddiad yn dweud, o'r 28 achos o ofal a adolygwyd, mewn dwy ran o dair o'r achosion hyn, y gellid disgwyl yn rhesymol i ofal gwahanol fod wedi cael canlyniad gwahanol. A wnaiff y Gweinidog egluro beth yn ei dyb ef yw ystyr 'canlyniad gwahanol'? A yw'n derbyn y gallai'r iaith gwrtais a diplomyddol hon a ddefnyddir yn yr adroddiadau hyn fod yn rhan o'r broblem? Mae'r adroddiad yn sôn mai dim ond pedair o'r 28 menyw yn y garfan a ddewisodd rannu eu straeon, er bod y cyngor iechyd cymuned yn darparu gwasanaeth eirioli. A yw'r Gweinidog yn derbyn bod y niferoedd isel hyn yn broblem, ac yn broblem sy'n dangos bod angen gwneud llawer mwy o waith er mwyn adfer ymddiriedaeth y gymuned yn y bwrdd iechyd? Rhoddodd yr adroddiad a'r datganiad lawer o bwyslais ar y gwelliannau a'r dysgu sydd wedi digwydd, ond os ydym wedi dysgu unrhyw beth o'r flwyddyn ddiwethaf a sgandalau eraill sydd wedi digwydd mewn sefydliadau eraill, dim ond pan fo atebolrwydd am gamweddau y gellir ymgorffori dysgu mewn gwirionedd. A all y Gweinidog ddweud yn onest y bu atebolrwydd yn y sgandal hon, pan fo arweinwyr blaenorol y bwrdd iechyd wedi cael taliadau mor fawr ac nad yw'r menywod sydd wedi cael profedigaeth, mewn rhai achosion, wedi cael dim?
English: Thank you, Minister, for your statement today. As you will know, I have met with women and families affected by the failings of the former Cwm Taf maternity services, I've met with maternity staff who have since worked so hard to turn the service around, and have followed the work of the expert panel and its review throughout. I have three questions for you today. Firstly, I'm pleased that this report once again reaffirms that considerable improvements have been seen and are continuing to be seen within the maternity services. What reassurance can you provide to expectant mothers soon to use the service, and with the added pressure of the restrictions imposed by the pandemic, that they can have faith in the maternity teams at Cwm Taf Morgannwg to provide them with the very best care? Secondly, communications has been a recurring theme throughout the review; can you provide more detail about how the board has sought to address this key issue? And my final question: as the panel moves to focus on neonatal care, you say quite rightly that they need to ensure that immediate learning emerges from these reviews aligned to the neonatal aspects of the health board's improvement programme. Can you confirm what systems are being put in place to ensure that this learning is conveyed at speed into the board's improvement programme?
Welsh: Diolch, Gweinidog, am eich datganiad heddiw. Fel y gwyddoch chi, rwyf wedi cwrdd â menywod a theuluoedd yr effeithiwyd arnyn nhw gan fethiannau hen wasanaethau mamolaeth Cwm Taf, rwyf wedi cyfarfod â staff mamolaeth sydd ers hynny wedi gweithio mor galed i weddnewid y gwasanaeth, ac wedi dilyn gwaith y panel arbenigol a'i adolygiad drwyddo draw. Mae gennyf dri chwestiwn i chi heddiw. Yn gyntaf, rwy'n falch bod yr adroddiad hwn unwaith eto'n ailddatgan y gwelwyd ac y parheir i weld gwelliannau sylweddol yn y gwasanaethau mamolaeth. Pa sicrwydd allwch chi ei roi i famau beichiog a fydd yn defnyddio'r gwasanaeth cyn hir, a chyda phwysau ychwanegol y cyfyngiadau a osodir gan y pandemig, y gallan nhw fod â ffydd yn y timau mamolaeth yng Nghwm Taf Morgannwg i roi'r gofal gorau posibl iddyn nhw? Yn ail, mae cyfathrebu wedi bod yn thema sy'n codi dro ar ôl tro drwy gydol yr adolygiad; a wnewch chi roi mwy o fanylion am sut y mae'r bwrdd wedi ceisio mynd i'r afael â'r mater allweddol hwn? A'm cwestiwn olaf: wrth i'r panel symud i ganolbwyntio ar ofal newyddenedigol, rydych chi'n dweud yn gwbl briodol fod angen iddyn nhw sicrhau bod dysgu uniongyrchol yn deillio o'r adolygiadau hyn sy'n cyd-fynd ag agweddau newyddenedigol rhaglen wella'r bwrdd iechyd. A allwch chi gadarnhau pa systemau sy'n cael eu rhoi ar waith i sicrhau y caiff y dysgu hwn ei ymgorffori'n gyflym yn rhaglen wella'r bwrdd?
English: Thank you for the update, Minister, and my thoughts are with everyone affected. The fact that the independent review found that two thirds of the women affected would have had vastly different outcomes if only they had better care is a travesty, and this finding must place further stress on those affected, and I hope that those affected by this finding are receiving the additional support that they need. Minister, will you expand upon the steps you are taking to not only learn the lessons, but also ensure that such a travesty can never again happen in any Welsh hospital? Minister, what impact, if any, has the COVID-19 pandemic had upon the health board's ability to deliver against the review's recommendations, and are you content that sufficient progress will continue to be made? And finally, Minister, whilst this report is rightly focused upon the failings with maternity services, it does highlight leadership failings, so what is the Welsh Government doing to ensure the safety and efficacy of all services at the health board? Thank you.
Welsh: Diolch am y diweddariad, Gweinidog, ac rwy'n meddwl am bawb yr effeithiwyd arnyn nhw. Mae'r ffaith bod yr adolygiad annibynnol wedi canfod y byddai dwy ran o dair o'r menywod yr effeithiwyd arnyn nhw wedi cael canlyniadau gwahanol iawn pe baent dim ond wedi cael gofal gwell yn wrthun, ac mae'n rhaid bod y canfyddiad hwn yn rhoi mwy o straen ar y rhai yr effeithiwyd arnyn nhw, a gobeithiaf fod y rhai yr effeithiwyd arnyn nhw gan y canfyddiad hwn yn cael y cymorth ychwanegol y mae arnyn nhw ei angen. Gweinidog, a wnewch chi ymhelaethu ar yr hyn yr ydych chi'n ei wneud nid yn unig i ddysgu'r gwersi, ond hefyd i sicrhau na all y fath sefyllfa ffarsaidd fyth ddigwydd eto mewn unrhyw ysbyty yng Nghymru? Gweinidog, pa effaith, os o gwbl, y mae pandemig COVID-19 wedi'i chael ar allu'r bwrdd iechyd i gyflawni argymhellion yr adolygiad, ac a ydych chi'n fodlon y bydd digon o gynnydd yn parhau i gael ei wneud? Ac yn olaf, Gweinidog, er bod yr adroddiad hwn yn canolbwyntio'n briodol ar y methiannau gyda gwasanaethau mamolaeth, mae'n tynnu sylw at fethiannau arweinyddiaeth, felly beth mae Llywodraeth Cymru yn ei wneud i sicrhau diogelwch ac effeithiolrwydd yr holl wasanaethau yn y bwrdd iechyd? Diolch.
English: Minister, I think we need to acknowledge that this review also indicates that there are significant parts of the NHS that still find it difficult to enable informed consent to be given at the level that it has to be if we're going to have the best quality services, and the need for women to feel fully informed to make decisions about their care is really paramount. Also, patient involvement in the design and evaluation of care is another great safety valve if things are not operating as well as they should be. And the general point about communications, not only communications between patients and staff but also amongst staff. But this issue of informed consent is something that we really need to identify, and I hope the lessons will be learnt and shared in other parts of the NHS. And it does echo, does it not, the chilling findings in the Cumberlege review into NHS services in England.
Welsh: Gweinidog, credaf fod angen inni gydnabod bod yr adolygiad hwn hefyd yn dangos bod rhannau sylweddol o'r GIG sy'n dal yn ei chael hi'n anodd galluogi rhoi cydsyniad ar sail gwybodaeth ar y lefel briodol os ydym ni eisiau cael y gwasanaethau o'r ansawdd gorau, ac mae'r angen i fenywod deimlo'n gwbl wybodus i wneud penderfyniadau am eu gofal yn hollbwysig. Hefyd, mae cynnwys cleifion yn y gwaith o gynllunio a gwerthuso gofal yn falf ddiogelu sylweddol arall os nad yw pethau'n gweithredu cystal ag y dylen nhw. A'r pwynt cyffredinol am gyfathrebu, nid yn unig cyfathrebu rhwng cleifion a staff ond hefyd ymhlith staff. Ond mae'r mater hwn o gydsyniad ar sail gwybodaeth yn rhywbeth y mae gwir angen i ni ei nodi, ac rwy'n gobeithio y bydd y gwersi'n cael eu dysgu a'u rhannu mewn rhannau eraill o'r GIG. Ac mae hyn yn adleisio, onid yw, y canfyddiadau iasol yn adolygiad Cumberlege i wasanaethau'r GIG yn Lloegr.
English: Item 5 is a statement by the Minister for Finance and Trefnydd on progress on devolved taxes, and I call on the Minister for Finance and Trefnydd, Rebecca Evans.
Welsh: Datganiad gan y Gweinidog Cyllid a'r Trefnydd yw eitem 5 ar y cynnydd o ran trethi datganoledig, a galwaf ar y Gweinidog Cyllid a'r Trefnydd, Rebecca Evans.
English: Diolch, Dirprwy Lywydd. Introducing the first Welsh taxes in nearly 800 years has been an important milestone in our devolution story. During the past five years, the successful implementation of three Welsh taxes - the land transaction tax and the landfill disposals tax in 2018, and Welsh rates of income tax in 2019 - has widened the responsibilities of the Welsh Government and the Senedd, strengthening our accountability for the money raised and spent delivering vital public services for the people of Wales.
Welsh: Diolch, Dirprwy Lywydd. Mae cyflwyno'r trethi cyntaf yng Nghymru ers bron i 800 mlynedd wedi bod yn garreg filltir bwysig yn ein stori ddatganoli. Yn ystod y pum mlynedd diwethaf, mae gweithredu tair treth i Gymru yn llwyddiannus - y dreth trafodiadau tir a'r dreth gwarediadau tirlenwi yn 2018, a chyfraddau treth incwm Cymru yn 2019 - wedi ehangu cyfrifoldebau Llywodraeth Cymru a'r Senedd, gan gryfhau ein hatebolrwydd am yr arian a godwyd ac a wariwyd i ddarparu gwasanaethau cyhoeddus hanfodol i bobl Cymru.
English: Thank you. I just gently remind Members that this is a 30-minute statement and we're halfway through the time allocated now, and I have a number of speakers who probably will not get called. Rhun ap Iorwerth.
Welsh: Diolch. Hoffwn atgoffa'r Aelodau'n garedig mai datganiad 30 munud yw hwn ac rydym hanner ffordd drwy'r amser a neilltuwyd nawr, ac mae gennyf nifer o siaradwyr na fyddan nhw, mae'n debyg, yn cael eu galw. Rhun ap Iorwerth.
English: When I think of tax, I think of the children's story where someone is told, 'You have a great power; be careful how you use it.' The Minister refers to the new taxes - the land transaction tax, the landfill disposals tax and the Welsh rates of income tax - which have been added to council tax and business rates. Taxation needs to be progressive, with those with the most money and ability to pay paying the most. So, loopholes need to be removed. Tax exists to pay for public services - the public services that we all need. I would like to ask the Minister for an update on progress regarding a plastics tax. If we don't have a plastics tax, we will not deal with plastic pollution. Every one of us has seen more and more items that used to come in glass now coming in plastic. The most recent one that surprised me most was vinegar. Also, a tourism tax. This is common throughout the world. It certainly deserves investigation. As someone who paid £135 per room for a night in a budget hotel chain, I do not see how it would affect affordability. Places like New York have a tourism tax. It's hardly looked at as a Marxist stronghold. Can I also say that council tax needs more bands? It needs more at the bottom and more at the top. Band B starts far too high, and the top band ends where there is room for at least three, and possibly another four, bands. I keep going on about this, but for it to be fair, somebody in a £5 million house should not be paying the same as somebody in a £0.5 million one.
Welsh: Pan fyddaf yn meddwl am dreth, rwy'n meddwl am y stori plant pan ddywedir wrth rywun, 'Mae gennych bŵer mawr; byddwch yn ofalus sut yr ydych chi'n ei ddefnyddio.' Mae'r Gweinidog yn cyfeirio at y trethi newydd - y dreth trafodiadau tir, y dreth gwarediadau tirlenwi a chyfraddau treth incwm Cymru - sydd wedi'u hychwanegu at y dreth gyngor ac ardrethi busnes. Rhaid i drethiant fod yn flaengar, gyda'r rhai sydd â'r mwyaf o arian a'r gallu i dalu fwyaf. Felly, mae angen dileu bylchau. Mae treth yn bodoli i dalu am wasanaethau cyhoeddus - y gwasanaethau cyhoeddus y mae arnom ni i gyd eu hangen. Hoffwn ofyn i'r Gweinidog am y wybodaeth ddiweddaraf am y cynnydd o ran treth ar blastig. Os nad oes gennym dreth ar blastig, ni fyddwn yn ymdrin â llygredd plastig. Mae pob un ohonom wedi gweld mwy a mwy o eitemau a arferai fod mewn gwydr bellach mewn plastig. Yr un diweddaraf a'm synnodd fwyaf oedd finegr. Hefyd, treth dwristiaeth. Mae hon yn gyffredin ledled y byd. Mae'n sicr yn haeddu ymchwiliad. A minnau'n un a dalodd £135 am ystafell am noson mewn gwesty cadwyn pris rhesymol, ni welaf sut y byddai'n effeithio ar fforddiadwyedd. Mae gan leoedd fel Efrog Newydd dreth dwristiaeth. Prin ei bod yn cael ei hystyried yn gadarnle Marcsaidd. A gaf i ddweud hefyd fod angen mwy o fandiau ar y dreth gyngor? Mae angen mwy ar y gwaelod a mwy ar y brig. Mae Band B yn dechrau'n llawer rhy uchel, ac mae'r band uchaf yn gorffen pan fo lle i o leiaf dri band, a phedwar arall o bosibl. Rwy'n dal i rygnu ymlaen am hyn, ond er mwyn bod yn deg, ni ddylai rhywun mewn tŷ gwerth £5 miliwn fod yn talu'r un faint â rhywun mewn tŷ gwerth £0.5 miliwn.
English: Thank you. That makes my timing slightly better. Thank you. Alun Davies.
Welsh: Diolch. Mae hynny'n gwneud fy amseru ychydig yn haws. Diolch. Alun Davies.
English: The Member will have to draw his remarks to a conclusion.
Welsh: Bydd yn rhaid i'r Aelod ddod â'i sylwadau i ben.
English: I will do so. It seems rather perverse that we have this debate here. So, I would like to hear from the Government how they intend to pursue this matter in the future. Because I think it's an important part of the overall structure of governance that the Government is able to pursue the matter of alternative taxations.
Welsh: Fe wnaf hynny. Mae'n ymddangos braidd yn wrthnysig ein bod yn cael y ddadl hon yma. Felly, hoffwn glywed gan y Llywodraeth sut y mae'n bwriadu mynd ar drywydd y mater hwn yn y dyfodol. Oherwydd rwy'n credu ei fod yn rhan bwysig o'r strwythur llywodraethu cyffredinol y gall y Llywodraeth fynd ar drywydd trethiadau amgen.
English: Will the Member draw his remarks to a close?
Welsh: A wnaiff yr Aelod ddod â'i sylwadau i ben?
English: - can we stop wasting people's time in having 200 new ideas and exploring all those very diligently and just accept that we're not going to be having new taxes devolved?
Welsh: - a gawn ni roi'r gorau i wastraffu amser pobl wrth gael 200 o syniadau newydd ac archwilio pob un yn ddiwyd iawn, a derbyn na fydd trethi newydd yn cael eu datganoli?
English: Finally and briefly, John Griffiths.
Welsh: Yn olaf ac yn fyr, John Griffiths.
English: Minister, would you agree with me that it's been very frustrating over the years of Conservative Governments at Westminster to see the progressive policies of Welsh Government undermined by the measures taken at Westminster, and that the more we can pull down powers to Wales, including taxation powers, the better position the Welsh Government will be in to respond to what the Welsh people want, which is a fairer Wales? That's what they vote for when they elect Labour Governments, and these new taxes - the land transaction tax, for example - offer the ability to do that. To some extent, the Welsh Government has done it. In looking at council tax variations and possible new bands, I'm sure the Welsh Government will do the same. Could you tell us, Minister, in your work in engaging with the Welsh population around new taxes and taxation in Wales, whether that desire for fairness has come through strongly? And if so, will Welsh Government make sure that it responds appropriately? And very quickly on the tourism tax, I wonder if you would agree that it's a small payment for people to make in terms of tourism taxes, but it can have a big impact in improving the tourism product, which will be very beneficial for tourism operators and communities right across Wales.
Welsh: Gweinidog, a fyddech chi'n cytuno â mi ei bod wedi bod yn rhwystredig iawn dros flynyddoedd Llywodraethau Ceidwadol yn San Steffan i weld polisïau blaengar Llywodraeth Cymru yn cael eu tanseilio gan y mesurau a gymerwyd yn San Steffan, a pho fwyaf y gallwn ni dynnu pwerau i Gymru, gan gynnwys pwerau trethu, gorau oll fydd sefyllfa Llywodraeth Cymru i ymateb i'r hyn y mae pobl Cymru yn ei ddymuno, sef Cymru decach? Dyna'r hyn y maen nhw'n pleidleisio amdano pan fyddan nhw'n ethol Llywodraethau Llafur, ac mae'r trethi newydd hyn - y dreth trafodiadau tir, er enghraifft - yn cynnig y gallu i wneud hynny. I ryw raddau, mae Llywodraeth Cymru wedi gwneud hynny. Wrth edrych ar amrywiadau yn y dreth gyngor a bandiau newydd posibl, rwy'n siŵr y bydd Llywodraeth Cymru yn gwneud yr un peth. A wnewch chi ddweud wrthym, Gweinidog, yn eich gwaith yn ymgysylltu â phoblogaeth Cymru ynghylch trethi a threthiant newydd yng Nghymru, a yw'r awydd hwnnw am degwch wedi ei amlygu'n gryf? Ac os felly, a wnaiff Llywodraeth Cymru sicrhau ei bod yn ymateb yn briodol? Ac yn gyflym iawn ar y dreth dwristiaeth, tybed a fyddech yn cytuno mai taliad bach i bobl ei wneud o ran trethi twristiaeth ydyw, ond gall gael effaith fawr ar wella'r cynnyrch twristiaeth, a fydd o fudd mawr i weithredwyr twristiaeth a chymunedau ledled Cymru.
English: Thank you very much. The proposal under Standing Order 12.24 is to take items 6, 7 and 8, which are the Landfill Disposals Tax (Tax Rates) (Wales) (Amendment) (No. 2) Regulations 2020 and two sets of land transaction tax regulations, as one debate, but with separate votes. So, unless I see any objections, I'm going to assume that that's how we'll move on. I don't see any objections.
Welsh: Diolch yn fawr iawn. Y cynnig o dan Reol Sefydlog 12.24 yw cymryd eitemau 6, 7 ac 8, sef Rheoliadau Treth Gwarediadau Tirlenwi (Cyfraddau Treth) (Cymru) (Diwygio) (Rhif 2) 2020 a dwy gyfres o reoliadau treth trafodiadau tir, fel un ddadl, ond gyda phleidleisiau ar wahân. Felly, oni bai fy mod yn gweld unrhyw wrthwynebiadau, rwy'n mynd i dybio mai dyna sut y byddwn yn symud ymlaen. Dydw i ddim yn gweld unrhyw wrthwynebiadau.
English: Therefore, I'm going to call the Minister for Finance and Trefnydd to move the motions - Rebecca Evans.
Welsh: Felly, rwy'n galw ar y Gweinidog Cyllid a'r Trefnydd i gynnig y cynigion - Rebecca Evans.
English: Thank you. I call on the Minister for Finance and Trefnydd to reply, Rebecca Evans.
Welsh: Diolch. Galwaf ar y Gweinidog Cyllid a'r Trefnydd i ymateb, Rebecca Evans.
English: Thank you very much. The proposal is to agree the motion under item 6. Does any Member object? No, therefore in accordance with Standing Order 12.36, the motion is agreed.
Welsh: Diolch yn fawr iawn. Y cynnig yw ein bod yn derbyn y cynnig o dan eitem 6. A oes unrhyw Aelod yn gwrthwynebu? Na, felly, yn unol â Rheol Sefydlog 12.36, derbynnir y cynnig.
English: The proposal is to agree the motion under item 7. Does any Member object? No, so therefore, again, in accordance with Standing Order 12.36, the motion under item 7 is agreed.
Welsh: Y cynnig yw ein bod yn derbyn y cynnig o dan eitem 7. A oes unrhyw Aelod yn gwrthwynebu? Na, felly, unwaith eto, yn unol â Rheol Sefydlog 12.36, derbynnir y cynnig o dan eitem 7.
English: The proposal is to agree the motion under item 8. Does any Member object? I don't see any objections, therefore the motion is agreed in accordance with Standing Order 12.36.
Welsh: Y cynnig yw ein bod yn derbyn y cynnig o dan eitem 8. A oes unrhyw Aelod yn gwrthwynebu? Nid wyf yn gweld unrhyw wrthwynebiadau, felly derbynnir y cynnig yn unol â Rheol Sefydlog 12.36.
English: Diolch, Dirprwy Lywydd. We considered these regulations at our meeting yesterday morning, and our report has been laid in time for this afternoon's Plenary session. My contribution to this debate will be brief. Our report contains two merits points. The first point notes the Welsh Government's justification for any interference with human rights. Our report draws particular attention to a passage in the explanatory memorandum that confirms that the amendments made by these regulations do not change the engagement under the international travel regulations of individual rights under the Human Rights Act 1998 and the European convention on human rights. The second merits point is a familiar reporting point - we've noted that there has been no formal consultation on the regulations, for reasons Members will be aware of. Diolch, Dirprwy Lywydd.
Welsh: Diolch, Dirprwy Lywydd. Fe wnaethom ystyried y rheoliadau hyn yn ein cyfarfod fore ddoe, ac mae ein hadroddiad wedi'i gyflwyno mewn pryd ar gyfer y Cyfarfod Llawn y prynhawn yma. Bydd fy nghyfraniad i'r ddadl hon yn fyr. Mae ein hadroddiad yn cynnwys dau bwynt rhinwedd. Mae'r pwynt cyntaf yn nodi cyfiawnhad Llywodraeth Cymru dros unrhyw ymyrraeth â hawliau dynol. Mae ein hadroddiad yn tynnu sylw arbennig at ddarn o'r memorandwm esboniadol sy'n cadarnhau nad yw'r diwygiadau a wneir gan y rheoliadau hyn yn newid yr ymgysylltiad o dan reoliadau teithio rhyngwladol hawliau unigol o dan Ddeddf Hawliau Dynol 1998 na'r confensiwn Ewropeaidd ar hawliau dynol. Mae'r ail bwynt rhinwedd yn bwynt adrodd cyfarwydd - rydym wedi nodi na fu ymgynghoriad ffurfiol ar y rheoliadau, am resymau y bydd yr Aelodau yn ymwybodol ohonynt. Diolch, Dirprwy Lywydd.
English: I have no comments to make on these regulations.
Welsh: Does gen i ddim sylwadau pellach i'w gwneud ynglŷn â'r rheoliadau yma.
English: Thank you very much. I call on the Minister for Health and Social Services to reply.
Welsh: Diolch yn fawr iawn. Galwaf ar y Gweinidog Iechyd a Gwasanaethau Cymdeithasol i ymateb.
English: Thank you for the constructive comments once again from the legislation and justice committee, and I hope that Members will now support the regulations before us.
Welsh: Diolch am y sylwadau adeiladol unwaith eto gan y Pwyllgor Deddfwriaeth a Chyfiawnder, ac rwy'n gobeithio y bydd yr Aelodau yn cefnogi'r rheoliadau sydd ger ein bron yn awr.
English: Thank you. The proposal is to agree the motion. Does any Member object? No. Therefore the motion is agreed in accordance with Standing Order 12.36.
Welsh: Diolch. Y cynnig yw ein bod yn derbyn y cynnig. A oes unrhyw Aelod yn gwrthwynebu? Na. Felly, derbynnir y cynnig yn unol â Rheol Sefydlog 12.36.